
Parlamentul României

Camera Deputaţilor
Comisia pentru apărare, ordine                                        Bucureşti, 10.09.2004                                                                                  

publică şi siguranţă naţională                                           P.L.X - 459/2004
Nr.32/484/2004

RAPORT 

asupra proiectului de Lege privind aprobarea Ordonanţei de urgenţă a Guvernului nr. 58/2004 pentru ratificarea Acordului privind amendarea articolului II, alineatul 1 al Acordului între Guvernul României şi Guvernul Statelor Unite ale Americii privind cooperarea în domeniul contracarării proliferării armelor de distrugere în masă şi promovarea relaţiilor militare şi de apărare, semnat la Washington, la 30 martie 1998, încheiat prin schimb de note la 17 iunie 2004

1. În conformitate cu prevederile art. 89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru apărare, ordine publică şi siguranţă naţională a fost sesizată spre dezbatere şi avizare în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 58/2004 pentru ratificarea Acordului privind amendarea articolului II, alineatul 1 al Acordului între Guvernul României şi Guvernul Statelor Unite ale Americii privind cooperarea în domeniul contracarării proliferării armelor de distrugere în masă şi promovarea relaţiilor militare şi de apărare, semnat la Washington, la 30 martie 1998, încheiat prin schimb de note la 17 iunie 2004, trimis cu adresa nr. P.L. X - 459 din 30 august 2004  şi înregistrat sub nr. 32/484 din 31 august 2004.

Consiliul Legislativ, cu nr. 1103/30.06.2004, a avizat favorabil,  proiectul de ordonanţă de urgenţă, cu unele observaţii şi propuneri.

Prin ratificarea acestui acord de amendare,  partea americană va furniza asistenţă părţii române pentru securizarea reactorului nuclear de cercetare de pe platforma Măgurele, şi totodată, va finanţa proiectul de reconversie a reactorului TRIGA, Piteşti.

2. Proiectul de lege face parte din categoria legilor ordinare şi se adoptă în conformitate cu art. 76 alin. (2) din Constituţia României.

Potrivit art. 51 şi 52 din Regulamentul Camerei Deputaţilor, la lucrările comisiei au participat, în calitate de invitaţi, doamna lt.col. Sofia Balaban şi domnul lt.col. Constantin Zanfir, ambii consilieri juridici în cadrul Ministerului Apărării Naţionale.

3. La lucrări au fost prezenţi un număr de 25 deputaţi, din totalul de 27 membri ai comisiei.

4. Proiectul de lege, potrivit art. 75 alineatele (1) şi (3)  din Constituţia României şi art. 86 din Regulamentul Camerei Deputaţilor, este de competenţa decizională a Senatului.


În urma dezbaterii, în şedinţa din 8 septembrie 2004, cu unanimitate de voturi pentru, comisia a hotărât să supună proiectul de Lege privind aprobarea Ordonanţei de urgenţă a Guvernului nr. 58/2004 pentru ratificarea Acordului privind amendarea articolului II, alineatul 1 al Acordului între Guvernul României şi Guvernul Statelor Unite ale Americii privind cooperarea în domeniul contracarării proliferării armelor de distrugere în masă şi promovarea relaţiilor militare şi de apărare, semnat la Washington, la 30 martie 1998, încheiat prin schimb de note la 17 iunie 2004, Plenului Camerei Deputaţilor spre dezbatere şi adoptare, în forma prezentată de Guvern.
 PREŞEDINTE,

Răzvan IONESCU

Red. consult. Roxana Rus 

        S.c. Anca Barb 

Prezentul raport înlocuieşte 

                                                                              forma distribuită anterior.

Către,

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL  asupra proiectului de Lege privind aprobarea Ordonanţei de urgenţă a Guvernului nr. 58/2004 pentru ratificarea Acordului privind amendarea articolului II, alineatul 1 al Acordului între Guvernul României şi Guvernul Statelor Unite ale Americii privind cooperarea în domeniul contracarării proliferării armelor de distrugere în masă şi promovarea relaţiilor militare şi de apărare,  semnat la Washington, la 30 martie 1998, încheiat prin schimb de note la 17 iunie 2004, trimis cu adresa nr. P.L. X - 459 din 30 august 2004  şi înregistrat sub nr. 32/484 din  31 august  2004.


În raport de obiectul şi conţinutul său, proiectul de lege face parte din categoria legilor ordinare.

 PREŞEDINTE,

Răzvan IONESCU

